உலக சதுரங்க வாகை

உலக சதுரங்க வாகை (World Chess Championship) என்பது சதுரங்கத்தில் உலக வாகையாளரைத் தெரிவு செய்ய நிகழ்த்தப்படும் ஒரு தொடர் ஆகும். நடப்பு உலக வாகையாளர் இந்தியாவைச் சேர்ந்த குகேஷ் தொம்மராஜு ஆவார். இவர் 2024 உலக சதுரங்க வாகைப் போட்டியில் சீனாவின் திங் லிரெனை வென்று வாகையாளர் ஆனார்.

உலக வாகைக்காக அங்கீகரிக்கப்பட்ட முதல் நிகழ்வு 1886 ஆம் ஆண்டில் உலகின் இரண்டு முன்னணி வீரர்களான வில்கெம் இசுட்டைனிட்சு, யொகான்னசு சூக்கர்டோர்ட் ஆகியோருக்கிடையேயான போட்டியாகும். இசுட்டைனிட்சு வெற்றி பெற்று முதல் உலக வாகையாளரானார்.David Hooper and Kenneth Whyld, The Oxford Companion to Chess, Oxford University Press, 1992 (2nd edition), p.459. . 1886 முதல் 1946 வரை, வாகையாளர் தேவையான விதிமுறைகளை அமைத்து, புதிய உலக வாகையாளராவதற்கு எந்தவொரு சவாலிலும் கணிசமான பங்களிப்புகளை உயர்த்தி, இறுதிப் போட்டியில் வாகையாளரைத் தோற்கடிக்க வேண்டும். 1946-இல் அன்றைய உலக வாகையாளரான அலெக்சாண்டர் அலேகின் இறந்ததைத் தொடர்ந்து, பன்னாட்டு சதுரங்கக் கூட்டமைப்பு (பிடே) உலக வாகையாளருக்கான நிர்வாகத்தை எடுத்துக் கொண்டது. இது 1948 உலக வாகையாளர் போட்டியுடன் தொடங்கியது. 1948 முதல் 1993 வரை, பிடே அமைப்பு ஒவ்வொரு மூன்று ஆண்டுகளுக்கும் ஒரு புதிய போட்டியாளரைத் தேர்வு செய்ய போட்டிகளின் தொகுப்பை ஏற்பாடு செய்தது. 1993-ஆம் ஆண்டில், நடப்பு சாம்பியனான காரி காஸ்பரொவ் பிடே-யில் இருந்து பிரிந்தார். உலக வாகைப் பட்டத்திற்குப் போட்டியாக காசுபரோவ் "தொழில்முறை சதுரங்க சங்கத்தை" (PCA) தொடங்கி அடுத்த 13 ஆண்டுகளுக்கு அச்சங்கத்தின் மூலமாக ஒரு "போட்டி வாகையாளர்" தெரிவானார். இறுதியில் 2006 ஆம் ஆண்டில் இரண்டும் ஒன்றிணைக்கப்பட்டு அடுத்தடுத்த போட்டிகள் பிடே-ஆல் நடத்தப்பட்டு வருகின்றன.

2014 முதல், வாகைப் போட்டிகள் இரண்டு ஆண்டு சுழற்சியில் நிலைபெற்றது. கோவிட்-19 பெருந்தொற்று காரணமாக 2020, 2022 போட்டிகள் முறையே 2021, 2023 க்கு ஒத்திவைக்கப்பட்டு நடத்தப்பட்டன. அடுத்த போட்டி வழக்கமான அட்டவணைப்படி 2024 நவம்பரில் நடைபெறும்.

உலக வாகைப் போட்டிகளில் அனைத்து வீரர்களும் பங்குபற்றக் கூடியதாக இருந்தாலும், பெண்கள், 20 வயதுக்குட்பட்டவர்கள், குறைந்த வயதுக் குழுக்கள், மூத்தவர்கள் ஆகியோருக்குத் தனித்தனி வாகைப் போட்டிகள் உள்ளன. விரைவு, மின்னல், கணினி சதுரங்கம் ஆகியவற்றிலும் உலக சதுரங்க வாகைப் போட்டிகள் நடைபெறுகின்றன.

உலக வாகையாளர்கள்

பிடே-இற்கு முன்னர் (1886–1946)
#பெயர்நாடுஆண்டுகள்1வில்கெம் இசுட்டைனிட்சு1886–18942இமானுவேல் லாசுக்கர்1894–19213ஒசே ரவூல் கப்பபிளாங்கா1921–19274அலெக்சாந்தர் அலேகின் பிரான்சு1927–19355மாக்சு இயூவி1935–1937(4)அலெக்சாந்தர் அலேகின் பிரான்சு1937–1946

பிடே உலக வாகையாளர்கள் (1948–1993)
#பெயர்நாடுஆண்டுகள்6மிகைல் பொத்வின்னிக்1948–19577வசீலி சிமிசுலோவ்1957–1958(6)மிகைல் பொத்வின்னிக்1958–19608மிகைல் தால்1960–1961(6)மிகைல் பொத்வின்னிக்1961–19639திக்ரான் பெத்ரசியான்1963–196910போரிசு சுபாசுகி1969–197211பாபி ஃபிஷர்1972–197512அனத்தோலி கார்ப்பொவ்1975–198513காரி காஸ்பரொவ் 1985–1993

மரபு-சார் (PCA) உலக வாகையாளர்கள் (1993–2006)
#பெயர்நாடுஆண்டுகள்13காரி காஸ்பரொவ்1993–200014விளாதிமிர் கிராம்னிக்2000–2006

பிடே உலக வாகையாளர்கள் (1993–2006)
#பெயர்நாடுஆண்டுகள்அனத்தோலி கார்ப்பொவ்1993–1999அலெக்சாந்தர் காலிஃப்மேன்1999–2000விசுவநாதன் ஆனந்த்2000–2002உருசுலான் பனமரியோவ்2002–2004உருசுத்தாம் காசிம்சானொவ்2004–2005வெசிலின் தோப்பலோவ்2005–2006

பிடே (இணைந்த) உலக வாகையாளர்கள் (2006–இன்று)
#பெயர்நாடுஆண்டுகள்14விளாதிமிர் கிராம்னிக்2006–200715விசுவநாதன் ஆனந்த்2007–201316மாக்னசு கார்ல்சன்2013–202317திங் லிரேன்  2023–202418குகேஷ் தொம்மராஜு  2024-இன்று

 மேற்கோள்கள் 

 வெளி இணைப்புகள் 

 Mark Weeks' pages on the championships – Contains all results and games
 Graeme Cree's World Chess Championship Page (archived) – Contains the results, and also some commentary by an amateur chess historian
 Kramnik Interview: From Steinitz to Kasparov – விளாதிமிர் கிராம்னிக் (the 14th World Chess Champion) shares his views on the first 13 World Chess Champions.
 Chessgames guide to the World Championship
 The World Chess Championship by Edward Winter